**Nosacījumi ēdināšanas tirdzniecības vietu nodrošināšanai “Jūrmalas Street Food Festivāls” ietvaros pasākuma „Jūrmalas kūrorta svētki” norises laikā 2024. gada 1. jūnijā Jūrmalā, Majoru stāvlaukumā un Jomas ielā (pie Majoru stāvlaukuma)**

 **NOLIKUMS**

**1. Tirdzniecības vispārīgie noteikumi**

1.1. Šis Nolikums nosaka kārtību, kādā Jūrmalas kūrorta svētku laikā, turpmāk – Svētki, norises vietās tiek organizēta ēdināšanas pakalpojumu sniegšana-tirdzniecība vienota koncepta “Jūrmalas Street Food Festivāls” ietvaros.

1.2. Svētki 2024 norisināsies 1.jūnijā. Tos ik gadu apmeklē ap 20 000 apmeklētāju.

1.3. Svētku organizēšanas ietvaros ēdināšanas tirdzniecības organizators ir SIA „Street Food Andrejsala”, reģ. nr.: 40203308904 (turpmāk tekstā - **Organizators**) saskaņā ar noslēgto Līgumu starp Jūrmalas valstspilsētas administrāciju un svētku organizatoru SIA "SponsorKing" ar reģistrācijas numuru 40003879133, kā ietvaros Svētku Organizators uzņemas ēdināšanas zonas koordinēšanu, par zonas organizatoru nolīgstot SIA “Street Food Andrejsala”.

1.4. Ēdināšanas tirdzniecības kontaktpersona ir Krišs Zupiņš, e-pasts: kriss.zupins@gmail.com, mob.: +371 28396638.

1.5. Pretendents, kura piedāvājumu **Organizators** apstiprina dalībai Svētkos, turpmāk šajā Nolikumā tiek saukts par **Tirgotāju**.

1.6. Tirdzniecības vietas izvietotas pasākuma "Jūrmalas kūrorta svētki" norises vietā Jūrmalā, Majoru stāvlaukumā, tam pieguļošajā zaļajā zonā un Jomas ielā – posmā starp Ātro un Omnibusa ielām.

1.7. Tirdzniecības vieta šī nolikuma izpratnē ir laukums ar platību līdz 8x3 metri treileriem, 3x3 metri tirdzniecības teltīm vai speciāliem ratiņiem, kas aprīkots ar elektrības pieslēgšanās vietu **Tirgotāja** telts un/vai treilera izvietošanai.

1.8. **Organizators** teritorijā uzstāda vai norāda pieeju Jūrmalā esošajām labierīcībām un roku mazgājamām iekārtām, sedz patērētās elektrības rēķinu izmaksas, nokārto tirdzniecības atļauju un nomaksā pašvaldības nodevu, nodrošina fona mūziku.

1.9. Kopā “Street food” zonā paredzētas vismaz 14 (četrpadsmit) sabiedriskās ēdināšanas tirdzniecības vietas. **Organizators** var palielināt tirdzniecības vietu skaitu projekta sagatavošanas laikā, par to pirms līguma parakstīšanas informējot visus **Tirgotājus.**

1.10. Uzbūves laiks 2024.gada 1.jūnijā no plkst. 07:00 līdz 11:50 (iebraukšana teritorijā līdz plkst. 11:00), demontāžas laiks 2.jūnijā no plkst. 00:05 līdz 2. junija plkst. 03:00. Iespējama uzstādīšanās arī iepriekšējā dienā, to saskaņojot ar **Organizatoru** (apsardze 31. maijā netiks nodrošināta un Organizators nenes atbildību par Tirgotāja inventāru). Tirdzniecības laiks 1. jūnijā plkst. 12:00 – 23:45.

1.11. **Tirgotājiem** tiek piemērota tirdzniecības maksa. Samaksas kārtība un apjoms aprakstīti šī nolikuma 6.punktā.

**3. Tirgotāju atlases prasības**

3.1. Pretendents kā komersants ir reģistrēts normatīvajos aktos noteiktajos gadījumos un kārtībā.

3.2. Pretendentam ir dalības pieredze līdzīga formāta (publiskos masu) pasākumos.

3.3. Nav pasludināts Pretendenta maksātnespējas process, nav ierosināts tiesiskās aizsardzības process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu vai netiek konstatēts, ka līdz līguma izpildes paredzamajam beigu termiņam (2024.gada 2.jūnijs) Pretendents būs likvidēts.3.5. Pretendenta sniegtie ēdināšanas pakalpojumi atbilst labiem kvalitātes standartiem un “street food” konceptam, ar to saprotot, ka ēdiens gatavots un tirgots no izbraukuma tirdzniecības treileriem speciāliem ratiņiem vai 3x3 telti, tiek gatavots turpat uz vietas (nav pieļaujama iepriekš pagatavota ēdiena uzsildīšana), apmeklētājiem redzot un pasniegts gatavs lietošanai un ērtai līdzi ņemšanai. Tirdzniecības organizators var noteikt ekskluzivitāti atsevišķās preču grupās, piemēram, vieglā alkohola (līdz 12 %) tirdzniecībai.

**4. Pieteikumu iesniegšana, vērtēšanas kārtība un pamatkritēriji**

4.1. Pretendents var pieteikties uz vairākām tirdzniecības vietām un zonām.

4.2. Pieteikumi iesniedzami elektroniski aizpildot pieteikuma anketu (pielikums.Nr.1), Pieteikumi iesniedzami elektroniski e-pastā kriss.zupins@gmail.com ar norādi - *Pieteikums tirdzniecībai Jūrmalas kūrorta svētku street food zonā – uzņēmuma nosaukums*. Pieteikumu pieņemšana tiek uzsākta 2024. gada 10.maijā un to iesniegšanas beigu termiņš ir 2024. gada 17. maijs plkst. 17:00.

4.3. Pieteikuma iesniedzējs iesniedz apstiprinātus dokumentus, kas norādīti 4.5. punktā.

4.4. Pieteikumi, kas iesniegti pēc nolikuma 4.2. punktā minētā laika, netiks izskatīti.

4.5. Pretendentam jāiesniedz:

4.5.1. Aizpildīta pasākuma pieteikuma anketa (Nolikuma pielikums nr.1);

4.5.2. Reģistrācijas apliecības kopija;

4.5.3. Tirdzniecības vietas iekārtojuma apraksts – tehniskā aprīkojuma precīzs uzskaitījums ar parametriem, vizuālā noformējuma apraksts, darbinieku tērpu apraksts, tirdzniecības vietas vizualizācijas (vizualizācijas var iesniegt brīvā formā, tie var būt foto, skices, atsevišķi elementu foto ar aprakstiem u.tml.);

4.5.4. Iepriekšējās izbraukuma tirdzniecības darba pieredzes apraksts – pēdējo trīs gadu pasākumu uzskaitījums pēc pretendenta brīva izvēles;

4.5.5. Tirdzniecības pretendents papildus pēc izvēles var iesniegt atsauksmes no sadarbības partneriem par dalību izbraukuma tirdzniecībā.

4.6. Izskatīti tiek tikai tie pieteikumi, kuri aizpildīti atbilstoši 1.pielikumā minētātajiem nosacījumiem.

4.7. Pretendents savu iesniegto piedāvājumu var grozīt līdz piedāvājumu iesniegšanas termiņa beigām.

**5. Atlases norises kārtība**

5.1. Svētku ēdināšanas tirdzniecības pakalpojumu sniedzēju atlasi veic Organizatora izveidota atlases komisija, turpmāk – Komisija.

5.2. Komisija veic iesniegto pieteikumu vērtēšanu un ne vēlāk kā līdz 2024.gada 21.maijam uz Pretendenta norādīto e-pastu informē par atlases rezultātu.

5.3. Augstāko punktu skaitu ieguvušie pretendenti, atbilstoši ēdināšanas zonas kapacitātei, tiek atzīti par **Tirgotājiem** Svētkos.

5.4. Organizators veic **Tirgotāju** atlasi atbilstoši zemāk norādītājiem kritērijiem un pasākuma mākslinieciskajai koncepcijai:

|  |  |
| --- | --- |
| Tirdzniecības piedāvājuma atbilstība pasākuma uzstādījumam - “Street Food” koncepts un atbilstošs tirdzniecības vietas noformējums/iekārtojums | Iespējamais punktu skaits – 0 - 30 punkti  |
| Tirdzniecības pretendenta piedāvāto cenu atbilstība dažādām mērķauditorijām un pasākuma formātam | Iespējamais punktu skaits - 0 – 15 punkti  |
| Piedāvātā sortimenta daudzveidība (izņemot viena veida produkcijas tirdzniecībai) | Iespējamais punktu skaits – 0 - 10 punkti  |
| Tirdzniecības pretendenta pieredze darbā izbraukuma tirdzniecībā | Iespējamais punktu skaits – 0 - 10 punkti  |

5.5. Komisija veic tirdzniecības pretendentu atlasi atbilstoši 5. punktā norādītajiem kritērijiem. Komisijas nolēmumi ir galīgi un nav apstrīdami.

5.6. Pēc pieteikumu vērtēšanas un rezultātu paziņošanas, **Organizators** paraksta līgumu ar **Tirgotāju** un piešķir tirdzniecības vietu. **Organizatora** nolēmumi attiecībā uz tirdzniecības vietu izkārtojumu ir galīgi un nav apstrīdami.

5.7. **Tirgotājs** paraksta līgumus ar **Organizatoru** elektroniski ar drošu elektronisko parakstu. Līgums ir jāparaksta līdz 2024.gada 24.maijam (ieskaitot).

5.8. **Organizatoram** ir tiesības tirdzniecības dalībniekam liegt dalību tirdzniecībā, ja tirdzniecības dalībnieks nav nokārtojis savas saistības par piedalīšanos citos Tirdzniecības organizatora organizētos pasākumos un/vai nav ievērojis Tirdzniecības organizatora norādījumus iepriekšējā sadarbības laikā.

**6. Maksa par tirdzniecības vietu un norēķinu kārtība**

6.1. Svētku dalībai apstiprinātājiem **Tirgotājiem** ir pienākums samaksāt par tirdzniecības vietu. No dalības maksām **Organizators** sedz 1.8. punktā minētās izmaksas.

6.2. **Tirgotāja** dalības maksa ir noteikta - par sabiedriskās ēdināšanas tirdzniecības vietu līdz 8x3 metriem, kas aprīkota ar elektrības pieslēgumu līdz 7kw,– 390 Euro (trīs simti deviņdesmit euro), + pievienotās vērtības nodoklis 21%, par sabiedriskās ēdināšanas tirdzniecības vietu līdz 3x3 metriem, kas aprīkota ar elektrības pieslēgumu līdz 7kw, 300 Euro (trīs simti euro), + pievienotās vērtības nodoklis 21%,

6.3.Tirdzniecības maksas samaksa jāveic saskaņā ar Organizatora izrakstīto rēķinu ne vēlāk kā līdz 25.maija plkst.18.00 (iemaksa tiek uzskatīta par saņemtu, kad tā ir pilnā apmērā ieskaitīta Organizatora kontā).

**7. Sabiedriskās ēdināšanas tirdzniecības organizēšana**

**7.1. Organizatora pienākumi**

7.1.1. nodrošina tirdzniecības vietu un nolikumā minēto aprīkojumu, kā arī organizē tirdzniecību Svētku “Jūrmalas Street food festivāla” zonā saskaņā ar šo nolikumu.

7.1.2. nodrošina pasākuma servisu (apsardze, sanitārtehniskie mezgli u.tml).

7.1.3. nodrošina elektrības padevi ēdināšanas tirdzniecības vietām, ar nosacījumu, ka jauda katrā tirdzniecības vietā nepārsniedz šī nolikuma punktos minēto. Ja nepieciešama papildus elektrības padeve, **Tirgotājam** jāsedz papildus elektrības pieslēguma izmaksas, par to iepriekš vienojoties ar **Organizatoru**.

7.1.4. nodrošina **Tirgotāju** ar teritorijas transporta caurlaidi preču vai tirdzniecības iekārtu piegādei pasākuma uzbūves un nobūves laikā.

**7.2. Tirgotāja pienākumi**

7.2.1. Tirdzniecības vietām jābūt noformētām atbilstoši Svētku mākslinieciskajai koncepcijai – “street food” stilistikas ēdināšanas zona. Tirdzniecības vietu apkalpojošam personālam jābūt tērptiem vienotā stilistikā, ja tirdzniecībā tiek izmantoti papildus galdi, tiem jābūt segtiem ar galdautiem. Tirdzniecības vietu noformējumā var izmantot atbilstošus rekvizītus, dekorus, ziedus u.tml.

7.2.2. jānodrošina savas tirdzniecības vietas aprīkojums – tirdzniecības galdi, virsmas, treileris, piekabe vai telts. Telts vai treilera fotogrāfija/ vizualizācija jāiekļauj pasākuma pieteikumā. Ja pasākuma uzbūves laikā tiek konstatēta tirdzniecības dalībnieka izvietotās konstrukcijas neatbilstība iesniegtajai un apstiprinātajai vizualizācijai, tirdzniecības dalībniekam var tikt liegta iespēja veikt tirdzniecību Svētkos, un dalības maksa šādā gadījumā netiek atgriezta. **Tirgotājs**, ja nepieciešams, savu tirdzniecības vietu iekārto ar saviem resursiem.

7.2.3. Atļauts tirgot aukstos un siltos bezalkoholiskos dzērienus, to sortimentu saskaņojot ar **Organizatoru**.

7.2.5. Atļauts tirgot vieglos alkoholiskos dzērienus, to saskaņojot ar **Organizatoru**.

7.2.6. Aizliegts pārdot stipros alkoholiskos dzērienus, kuros spirta daudzums pārsniedz 12tilpuma procentus.

7.2.7. jānodrošina šādu drošības noteikumu ievērošana:

7.2.7.1. nepieļaut ēdiena gatavošanu Svētku apmeklētājiem pieejamās vietās, radot apdraudējumu apmeklētāju drošībai;

7.2.7.2. tirgot dzērienus tikai izlejamā veidā un plastmasas vai papīra glāzēs;

7.2.7.3. netirgot dzērienus stikla pudelēs;

7.2.7.4. lietot tikai vienreizējās lietošanas traukus un ēšanas piederumus, pēc iespējas ievērojot ilgtspējas un dabas saudzēšanas principus;

7.2.7.5. izbraukuma tirdzniecības vietu atbilstība ugunsdrošības noteikumiem;

7.2.7.6. turēt tirdzniecības vietā lietošanas kārtībā esošu ugunsdzēšamo aparātu.

7.2.7.7. Nedrīkst uzsākt demontāžu ātrāk kā 2.jūnija plkst. 00.05

7.2.8. jānodrošina, lai pie katras tirdzniecības vietas redzamā vietā būtu izvietoti šādi dokumenti:

7.2.8.1. tirdzniecības atļaujas kopija (to **Tirgotājam** izsniedz **Organizators**);

7.2.8.2. reģistrācijas apliecības kopija;

7.2.7.3. alkoholisko dzērienu tirdzniecības licences kopija (nepieciešama tikai Tirgotājiem, kas tirgos alkoholiskos dzērienus) tirgošanai izlejamā veidā.

**8. Nolikuma pielikumi.**

8.1. Nolikums satur Pielikumu Nr.1 - Pieteikuma anketu.

**Pielikums Nr.1 NOLIKUMAM:**

*Nosacījumi ēdināšanas tirdzniecības vietu nodrošināšanai “Jūrmalas Street Food Festivāls” ietvaros pasākuma „Jūrmalas kūrorta svētki” norises laikā 2024. gada 1. jūnijā*

 *Jūrmalā, un Jomas ielā (pie Majoru stāvlaukuma)*

**PIETEIKUMA ANKETA**

2024.gada \_\_\_\_.maijā

**Juridiskās personas nosaukums:**

**Juridiskās personas reģistrācijas nr.:**

**Juridiskās personas juridiskā adrese:**

**Uzņēmuma bankas konts:**

**Kontaktpersonas vārds uzvārds:**

**Kontaktpersonas tālrunis:**

**Kontaktpersonas e-pasts:**

**Uzņēmuma darbības īss apraksts:**

**Nepieciešamā elektrības jauda:**

**Pievienojamie dokumenti:**

~~-~~ Reģistrācijas apliecības kopija (ja pieejama).

- Paredzētā tirdzniecības sortimenta saraksts un cenas (iesniegtajam sortimenta sarakstam jāatbilst realizācijai, izmaiņas iespējamas tikai iepriekš rakstiski saskaņojot ar Organizatoru).

- Tirgojamo silto un auksto bezalkoholisko dzērienu saraksts, kā arī alkoholisko dzērienu saraksts (dzērieni, kam alkohola koncentrācija nepārsniedz 12 (divpadsmit) %);

- Tirdzniecības vietas iekārtojuma apraksts – tehniskā aprīkojuma precīzs uzskaitījums ar parametriem (norādot precīzus izmērus), vizuālā noformējuma apraksts, darbinieku tērpu apraksts, skices, tirdzniecības vietas vizualizācijas brīvā formā.

- Iepriekšējās izbraukuma tirdzniecības darba pieredze – pēdējo trīs gadu pasākumu uzskaitījums pēc paša pretendenta izvēles.

- Tirdzniecības pretendents, ja vēlas, var iesniegt arī atsauksmes no sadarbības partneriem par dalību izbraukuma tirdzniecībā.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (amata nosaukums) (paraksta atšifrējums)

(paraksts\*)

parakstīts ar drošu elektronisko parakstu